Aprilli teine pool tuleb ajaliselt rangelt raamitud kohustuste osas veidi paindlikum, sest kahenädalase lihavõttevaheajaga seotud kolmel nädalalõpul meil tunde ei ole. Ka eelolevale laupäevale vaatan vastu üsna rõõmsalt, sest isegi kõige pisemad lauljad on võrreldes sügisega juba märksa "töövõimelisemad", st vähemalt tunni esimese poole saab pühendada tõesti laulmisele, mitte pideva tsirkusega tähelepanu võitmisele,  kuue pea ja kaheteist käega lohena korra- ja kasvatusharjutustele ning niisama trilla-tralla-mängimisele (mis ei ole jätkuvalt üldse minu tugevaim külg).